**ISHODI UČENJA ZA STUDIJSKI PROGRAM “ZDRAVSTVENA NJEGA”**

##

## **Ishodi učenja**

Za definisanje ishoda učenja na nivou I ciklusa predloženog studijskog programa korištena je EU i BiH regulativa na osnovu koje su definisane osnove za komponente ishoda učenja (znanje, vještine i kompentencije).

### **Znanje**

Za ovu komponentu ishoda učenja u bosanskohercegovačkim generičkim deskriptorima [[1]](#footnote-1) stoji:

* sestra demonstrira znanje i shvatanje oblasti zdravstvene njege koje se bazira na znanju donesenom iz srednjeg obrazovanja tipično za ovaj nivo obrazovanja koje je podržano adekvatnim izvorima za učenje kao što su (tekstovi, informacione i komunikacione tehnologije) i koje se oslanja na zdravstvenu njegu zasnovanu na dokazima.

U skladu sa usvojenim deskriptorima, **znanja** koja će studenti usvojiti uspješnim završetkom ovog studijskog programa se odnose na to da:

* sestra zna kako da aplikuje praktične vještine i znanja u oblasti sestrinske njege, sestre imaju bazično znanje o fiziološkim funkcijama i ponašanjima onih koji su zdravi i bolesnih i odnosima pacijenata i njihovog okruženja;
* sestra zna kako da edukuje pacijente i njihove familije u cilju promocije zdravlja;
* sestra zna kako da aplikuje procedure za održavanje zdravlja i zna da koristi mjere sigurnosti tokom rada;
* sestra je svjesna kodova etičke prakse i deklaracije o ljudskim pravima i pravima pacijenata;
* sestra prepoznaje životno ugrožavajuće situacije i provodi hitne med. terapijske mjere.

### **Vještine**

Za ovu komponentu ishoda učenja u generičkim deskriptorima za ovaj nivo stoji:

* sestra je sposobna da aplikuje stečeno znanje i kritičko razumijevanje principa koje se odnose na setrinstvo na način da pokazuju profesionalnost u radu i da ima kompetencije koje se tipično prikazuju kroz osmišljavanje i davanje argumenata i rješavanje sestrinskih problema;
* sestra je sposobna da aplikuje glavne metode sticanja novog znanja i aplikativnog istraživanja u zdravstenoj njezi, sposobna je da odluči koji pristup da koristi u rješavanju problema i svjestna je do koje mjere je izabrani pristup podesan za rješavanje takvog problema;
* sestra je sposobna da komunicira na jednom ili više jezika koristeći informacije i komunikacione tehnologije, ideje, probleme i solucije različitim slušaocima.

U skladu sa usvojenim deskriptorima, **vještine** koje će studenti usvojiti uspješnim završetkom ovog studijskog programa se odnose na to da:

* sestra zna da uzme pravilno anamnezu, da izvede fizikalni pregled i da postavi sestrinsku dijagnozu i plan liječenja;
* sestra je sposobna da vodi medicinsku dokumentaciju i sve neophodne dokumente;
* sestra koristi moderna informacijska i komunikacijska sredstva;
* sestra posjeduje osnovne istraživačke vještine i sposobna je da učestvuje u istraživačkim projektima;
* sestra je sposobna da radi na prevenciji bolesti i da vodi evidenciju svih procedura.

### **Kompetencije i generički deskripotri**

Za ovu komponentu ishoda učenja u generičkim deskriptorima za ovaj nivo stoji:

Profesionalne (stručne) kompetencije:

* + sestra je sposobna da integriše znanje i rukuje kompleksnim problemima, da formuliše zaključke koristeći ograničene i nepotpune informacije ali vodeći računa o socijalnim i etičkim odgovornostima koji su povezani sa primjenom njihovog znanja;
	+ sestra je sposobna da iznosi zaključke i znanje i da ih prenosi koristeći adekvatan jezik koji je nedvosmislen na specijaliste i one koji nisu specijalisti.

Lične kompetencije:

* + sestra je sposobna da digne sopstveno znanje na viši nivo, produbljujući shvatanje sestrinstva i kontinuirano razvija svoje nove vještine kroz samostalno učenje i razvoj;
	+ posjeduje vještine učenja koje joj omogućavaju da nastave studije na način koji je uglavnom samo dirigijući i autonomni;
	+ posjeduje stečene interpersonalne i timske vještine koje su odgovarajuće za različita zaposlenja i učenja u sestrinstvu i takođe pokazuju menađerske inicijative koje doprinose promjenama i razvoju zdravstvene njege.

#### **Kompetencije**

U skladu sa usvojenim desktiptorima za I ciklus studijskog programa Zdravstvena njega na nivou programa su definisane slijedeće **kompetencije:**

* sestra pokazuje sposobnost da prikupi i obradi (tumači) relevantne podatke (obično unutar područja izučavanja) i iznosi zaključke koje uključuju osvrte na bitna društvena, naučna i etička pitanja;
* sestra je trenirana za bazične komunikacijske i timske vještine;
* sestra je sposobna da radi samostalno;
* sestra je trenirana za cjeloživotno učenje i kontinuiran profesionalni razvoj u skladu sa potrebama privrede i stejkholdera;
* sestra je svjesna kodova etičke prakse i deklaracije o ljudskim pravima i pravima pacijenata;
* sestra je sposobna da pomaže pacijentima u zadovoljenju osnovnih životnih aktivnosti uzimajući u obzir njeno dostojanstvo i kulturološke razlike i takođe čuvajući podatke o pacijentu povjerljivim.
1. Osnove kvalifikacijskog okvira u Bosni i Hercegovini („Službeni glasnik BiH“, broj:31/11) [↑](#footnote-ref-1)